La Bokiljos tvenkinys
La Bokiljos tvenkinys (isp. embalse de La Boquilla) arba Toronto ežeras (isp. Lago Toronto) – tvenkinys šiaurės Meksikoje, Čihuahua valstijoje, į šiaurę nuo Hidalgo de Paralio. Sudarytas 1910–1916 m. užtvenkus Končoso upę ties Bokilja de Babisaso gyvenviete. Telkšo 1300 m aukštyje. Tvenkinio ilgis 25 km, plotis iki 5 km. La Bokiljos užtvanka 80 m ilgio, veikia hidroelektrinė, instaliuota galia 25 MW.